**From:** Keren.Birnhack@boi.org.il <Keren.Birnhack@boi.org.il>
**Sent:** Thursday, May 27, 2021 9:14 AM
**To:** Elad Man, Advocate & Solicitor‏ <elad@man-barak.com>
**Cc:** Ronen.Nissim@boi.org.il
**Subject:** RE: בקשת חופש מידע - אירוע פריצה למכולה בערב יום הזיכרון - רחוב לילינבלום תל אביב

אלעד שלום,

לאחר בחינה של הבקשה, ובכלל זאת קבלת התייחסותם של הגורמים הרלוונטיים בבנק ישראל, להלן התייחסותנו למידע המבוקש:

1. **צילומי מצלמות האבטחה הנוגעים לאירוע** - יימסרו, אציין כי צילומי חדר הבקרה לא ייכללו בחומר. מפאת כובד הסרטונים, אנא צור עמי קשר טלפוני ונתאם את דרך העברת הסרטונים לידך.
2. **הסכם ההתקשרות עם הקבלן המבצע** - מצ"ב.
3. **היתר הצבת המכולה** - תכנית העמדה, במסגרתה אושרה הצבת המכולות, אושרה על ידי הגורמים הרלוונטיים על פי דין. הואיל והתכנית הכוללת פירוט של קו המבנה, תכנית החשמל ומידע נוסף, לא מצאנו כי ניתן למסור המידע. עם זאת, נוכל לאפשר עיון בתכנית במשרדי בנק ישראל, וזאת ללא קבלת העתק או צילום.
4. **דו"ח אירוע** - מדובר בדו"ח פנימי הכולל שיטות, אמצעים וסדרי פעולה של יחידת האבטחה. מסירת מידע זה עלולה לפגוע במערך האבטחה אשר יפגע בהכרח בתפקוד הרשות הציבורית ויכולתה לבצע את תפקידה בהקשר זה.
5. **תכולת המכולה -** המכולה לא כללה רכוש של בנק ישראל.
6. **החטיבות המשובצות במבנה לילנבלום:** משאבי אנוש- מאבטחים; מידע וסטטיסטיקה; מחלקת תקשורת; משנה לנגיד; טכנולוגית מידע.

בברכה,

קרן

**קרן בירנהק, עו"ד | מחלקה משפטית, בנק ישראל**

**טל':02-6552056 | פקס: 02-6669752**



**From:** Elad Man, Advocate & Solicitor <elad@man-barak.com>
**Sent:** Saturday, May 1, 2021 1:44 PM
**To:** רונן ניסים‏ <Ronen.Nissim@boi.org.il>
**Subject:** בקשת חופש מידע - אירוע פריצה למכולה בערב יום הזיכרון - רחוב לילינבלום תל אביב

לממונה על חופש המידע בבנק ישראל שלום,

מוגשת בזאת בקשת חופש מידע כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה - לקידום חברה הוגנת (ע"ר), לשאת בדמי הטיפול עד לסך של 151 ₪. (שימו לב כי שמה של הצלחה שונה ברשם העמותות ובהתאם מצורפת תעודת שינוי שם).

נזכיר כי הצלחה היא עמותה הפטורה מתשלום אגרת הגשת הבקשה וכן משבע שעות הטיפול הראשונות בה, זאת בהתאם להוראות החוק וכן [תקנות חופש המידע (אגרות), תשנ"ט-1999](https://www.nevo.co.il/law_html/Law01/144M1_003.htm). (ראו הוראות סעיף 6(ב) לתקנות הקובע את תכולת הפטור על: "מידע שמבקש נציג של עמותה רשומה כמשמעותה בחוק העמותות, התש"ם-1980, או חברה לתועלת הציבור כהגדרתה בחוק החברות, התשנ"ט-1999, שהציג אישור ניהול תקין מאת הרשם המוסמך על פי דין, ופועלת לקידום מטרה ציבורית, וכן מידע שמבקש אדם הדרוש לו לצורך מחקר אקדמי, פטורים מאגרת בקשה ומאגרת טיפול בעד 4 שעות העבודה הראשונות החל בשעה הרביעית; לעניין תקנת משנה זו, "מטרה ציבורית" – כהגדרתה בסעיף 9(2)(ב) לפקודת מס הכנסה") .ראו גם את [רשימת העמותות הפועלות לקידום מטרה ציבורית](https://www.justice.gov.il/Units/YechidatChofeshHameyda/Hakika/Pages/Nonprofit-Organization.aspx) כהגדרתה בחוק באתר היחידה הממשלתית לחופש המידע במשרד המשפטים, שם מופיעה גם עמותת הצלחה.

נבקש לקבל את הנתונים, המידע והמסמכים הבאים בפורמט דיגיטלי בר חיפוש:

בכל הנוגע לאירוע פריצה שהתרחש למכולה של קבלן המבצע שיפוצים בעבור בנק ישראל בבניין שברחוב לילינבלום בתל אביב בערב יום הזיכרון האחרון ואשר דווח במהדורה המרכזית של חדשות 12 בכתבה שניתן לצפות בה בקישור הבא:

<https://www.mako.co.il/news-channel12?subChannelId=0fa07e442a0f7710VgnVCM200000650a10acRCRD&vcmid=2be407df66be8710VgnVCM200000650a10acRCRD>

דו"ח האירוע של הגורמים הרלוונטיים בבנק ישראל בקשר לאירוע המדובר ו/או תחקיר ו/או כל תלונה שהוגשה בעניין ותכתובת עם רשות כלשהי בנוגע אליו

צילומי מצלמות האבטחה הנוגעים לאירוע (ואשר נמסרו גם לחדשות 12 כעולה מהכתבה).

הסכם ההתקשרות עם הקבלן המבצע את העבודות בבנק ישראל ובעל החזקה במכולה המוצבת מחוץ למבנה על כל נספחיו

היתר להצבת המכולה האמורה מכל רשות רלוונטית

רשימת התכולה של הפריטים השייכים לבנק ישראל שהיו במכולה בעת נסיון הפריצה ו/או הרכוש שנטען לגביו שהוא של בנק ישראל והמצוי בה.

רשימת היחידות והשימושים הנעשים בבנין של בנק ישראל ברחוב לילינבלום בתל אביב

נודה על אישור קבלת הבקשה ותחילת הטיפול בה בהתאם למועדים הקבועים בדין.

אני עומד לרשותכם בכל שאלה ו/או הבהרה בטלפון 054-4575220.

בברכה,

אלעד מן, יועמ"ש הצלחה